钦定古今图书集成/历象汇编/岁功典/第023卷 > 朝元引四首 陈陶
## 钦定古今图书集成/历象汇编/岁功典/第023卷 > 朝元引四首 陈陶

帝烛荧煌下九天，蓬莱宫晓玉炉烟。无央鸾凤随金
母，来贺《薰风》一万年。

正殿云开露冕旒，下方珠翠压鳌头。天鸡唱罢南山
晓，春色光辉十二楼。

万㝢灵祥拥帝居，东华元老荐屠苏。龙池遥望非烟
拜，五色《曈昽》在玉壶。

宝祚河宫一向清，龟鱼天篆益分明。近臣谁献《登封》
草，五岳齐呼“万岁声。”